ఈసారి చిరు, బాలయ్య సినిమాలతో సంక్రాంతి అత్యంత ప్రాధాన్యాన్ని సంతరించుకుంది. ఎవరి నోట విన్నా ఈ రెండు సినిమాల గురించి ప్రస్తావనే. ఇప్పటికే ఈ సినిమాల విడుదలకు ఏర్పాట్లు చకచకా జరిగిపోతున్నాయి. అభిమానులు కూడా సినిమా విడుదలకు ముందు చేసే కార్యక్రమాలకు ఏర్పాట్లు చేసుకుంటున్నారు. ఎంతో మంది అభిమానుల వలే తాను కూడా ఈ రెండు సినిమాల కోసం ఎదురు చూస్తున్నానన్నారు విక్టరీ వెంకటేష్. తన తోటి నటుల చిత్రాలపై స్పందించిన వెంకీ.. వారికి శుభాకాంక్షలు తెలిపారు.సంక్రాంతి కానుకగా కొద్ది రోజుల్లో ప్రేక్షకుల ముందుకు రాబోతున్న చిరు, బాలకృష్ణ సినిమాలపై సినీ నటుడు విక్టరీ వెంకటేష్ స్పందించారు. ‘ఖైదీ నెం 150’, ‘గౌతమిపుత్ర శాతకర్ణి’ సినిమాల హీరోలు చిరంజీవి, బాలకృష్ణకు సోషల్ మీడియా ద్వారా శుభాకాంక్షలు తెలిపారు. చిరంజీవి, బాలకృష్ణతో కలిసి దిగిన పాత ఫోటోను పోస్ట్ చేసిన వెంకీ.. ‘‘ఇద్దరు గొప్ప నటులు, నా స్నేహితులు బాలకృష్ణ, చిరంజీవి సినిమాల కోసం ఎంతగానో వేచి చూస్తున్నా. ఈ రెండు సినిమాల వల్ల ఈసారి సంక్రాంతి ఘనంగా జరగబోతుంది. వీరిద్దరిని స్క్రీన్ మీద చూడడానికి తహతహలాడుతున్నా. ఈ రెండు సినిమాలు భారీ విజయాన్ని సొంతం చేసుకోవాలని కోరుకుంటున్నా. ఈ సందర్భంగా రెండు సినిమాల చిత్ర బృందాలకు శుభాకాంక్షలు తెలియజేస్తున్నా’’ అన్నారు. ఈనెల 11న చిరు ‘ఖైదీ నెం 150’, 12న బాలయ్య ‘గౌతమిపుత్ర శాతకర్ణి’ విడుదల అవనున్న విషయం తెలిసిందే.
eesaari chiru, balayya cinimaalatoe sankraanti atyanta praadhaanyaanni santarinchukundi. evari nota vinna ee rendu cinimala gurinchi prastavane. ippatike ee cinimala vidudalaku erpaatlu chakachaka jarigipotunnaayi. abhimaanulu kuudaa sinima vidudalaku mundu chese kaaryakramaalaku erpaatlu chesukuntunnaru. entho mandi abhimaanula vale taanu kuudaa ee rendu cinimala kosam eduru chustunnanannaru viktari venkatesh. tana thoti natula chitraalapai spandinchina venki.. vaariki subhaakaankshalu telipaaru.sankraanti kaanukagaa koddi rojullo prekshakula munduku rabotunna chiru, balakrishna cinemalapai cinee natudu viktari venkatesh spandinchaaru. ‘khaidi nem 150’, ‘goutamiputra saatakarni’ cinimala heerolu chiranjeevi, balakrishnaku soshal media dwara subhaakaankshalu telipaaru. chiranjeevi, balakrishnatho kalisi digina paata photonu post chesina venki.. ‘‘iddaru goppa natulu, naa snehitulu balakrishna, chiranjeevi cinimala kosam entagaano vechi chustunna. ee rendu cinimala valla eesaari sankraanti ghanamgaa jaragabotundi. veeriddarini screen meeda chudadaniki tahatahalaadutunnaa. ee rendu cinimaalu bhari vijayaanni sontam chesukovalani korukuntunna. ee sandarbhamgaa rendu cinimala chitra brundaalaku subhaakaankshalu teliyajestunna’’ annaru. eenela 11na chiru ‘khaidi nem 150’, 12na balayya ‘goutamiputra saatakarni’ vidudala avanunna vishayam telisinde.